
Bucureşti, 28.03.2018
Nr.4c-3/140/2018


AVIZ
asupra proiectului de lege privind aprobarea Ordonanţei de urgenţă a Guvernului nr.106/2017 pentru prorogarea unor termene privind stabilirea unor măsuri pentru asigurarea facilităţilor la transport pentru anumite categorii de persoane

	
[bookmark: _GoBack]În conformitate cu prevederile art.95 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru muncă și protecție socială, care este sesizată în fond, cu proiectul de lege privind aprobarea Ordonanţei de urgenţă a Guvernului nr.106/2017 pentru prorogarea unor termene privind stabilirea unor măsuri pentru asigurarea facilităţilor la transport pentru anumite categorii de persoane, transmis cu adresa nr. P.L.x.120/2018 din 14 martie 2018, înregistrat sub nr.4c-3/140 din 15 martie 2017.
	Consiliul Legislativ, cu avizul nr.1133/20.12.2017, avizează favorabil  proiectul de lege.
	Senatul, în calitate de primă Cameră sesizată, a adoptat proiectul de lege în şedinţa din 12 martie 2018.
	Prezentul  proiect de lege are ca obiect de reglementare prorogarea până la data de 31 decembrie 2019 a termenului prevăzut la art. V și VII din Ordonanța Guvernului nr. 8/2011, precum și prorogarea termenului prevăzut la alin. (2) al articolului unic din Ordonanța Guvernului nr. 4/2013, până la data de 1 ianuarie 2020, în scopul asigurării facilităților de transport pentru anumite categoorii de persoane.
	Examinarea proiectului de lege a avut loc în şedinţa comisiei din 27 martie 2018.
	În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.
	Prin obiectul de reglementare şi conţinutul său, proiectul de lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


PREȘEDINTE,
IULIAN IANCU


Șef birou, Cristina Neicu
Consilier parlamentar, Ovidiu Fulga


2

image1.jpeg
ROMANIA




image2.jpeg
ROMANIA

19182018 | SARBATORIM IMPREUNA




